

 Nolikuma 1.pielikums 

Atklātam konkursam ,,Ekspertīze ēku pārbūves projektēšanai (kadastra Nr. 56010021214010, adresē Andreja Pormaļa ielā 125A, Jēkabpilī; kadastra Nr.56010021214009, adresē  Andreja Pormaļa ielā 125, Jēkabpilī)”, Identifikācijas Nr. JRS 2024/36K/ERAF 
BŪVPROJEKTA EKSPERTĪZES DARBA UZDEVUMS
Tehniskās specifikācijas – darba uzdevuma pēdējās aktualizācijas datums ir 2025.gada 7.janvāris
Projekts 

“SIA „Jēkabpils reģionālā slimnīca” stacionārās un ambulatorās veselības aprūpes infrastruktūras uzlabošana veselības aprūpes pakalpojumu pieejamības un kvalitātes veicināšanai” (Nr. 4.1.1.1/1/24/I/012).

Ekspertīze ēku pārbūves projektēšanai (kadastra Nr. 56010021214010, adresē Andreja Pormaļa ielā 125A, Jēkabpilī; kadastra Nr.56010021214009, adresē  Andreja Pormaļa ielā 125, Jēkabpilī)”
Projekta mērķis:
Stiprināt SIA “Jēkabpils reģionālā slimnīca” infrastruktūru, nodrošinot visaptverošu, ilgtspējīgu un integrētu veselības pakalpojumu sniegšanu, lai mazinātu infekciju slimību izplatību un veicinātu epidemioloģisko prasību ievērošanu. Projekta mērķis atbilst 2022.gada 19.aprīļa Ministru kabineta noteikumu Nr.254 5.punktā noteiktajam investīciju mērķim.
Nekustamā īpašuma īpašnieks:
SIA “Jēkabpils reģionālā slimnīca”, Reģ.. nr. 50003356621, Andreja Pormaļa ielā 125, Jēkabpilī, LV-5201.
Būves kadastra  apzīmējums 56010021214010; 56010021214009
Galvenais lietošanas veids  1211 – Viesnīcu ēkas/ārstniecības iestādes ēka.



         1252 – Rezervuāri, bunkuri, silosi un noliktavas.

Darba uzdevums:
Darba uzdevums paredz būvprojekta ekspertīzes veikšanu Ēku pārbūvēm (kadastra Nr. 56010021214010 un kadastra Nr.56010021214009) Andreja Pormaļa ielā 125A, Jēkabpilī un Andreja Pormaļa ielā 125, Jēkabpilī, kas tiek nodrošināts saskaņā ar spēkā esošajiem, būvniecību saistošajiem normatīvajiem aktiem.
Ekspertīzes mērķis ir nodrošināt būvprojektam profesionālu pārbaudi un sniegt vērtējumu par būvprojekta tehniskā risinājuma atbilstību normatīvo aktu un tehnisko noteikumu prasībām.
Ekspertīzē ietverts:
Veikt būvprojekta ekspertīzi:

1.Būvkonstrukciju daļai (BK):
1.1.izvērtēt BK daļas risinājumu atbilstību būvniecību reglamentējošo normatīvo aktu un tehnisko noteikumu prasībām, tai skaitā Eirokodeksu un tajos minētos LVS EN standartus vai ekvivalents;
1.2.BK daļas ekspertīzes laikā, ņemt vērā arī LBPA-PS-001:2016 profesionālo standartu vai ekvivalents;
1.3.veikt galveno konstruktīvo mezglu risinājumu pārbaudi. Pārbaudīt visu konstruktīvo mezglu un risinājumu detalizācijas pietiekamību rasējumos, atbilstoši spēkā esošajiem normatīvajiem aktiem, tai skaitā Eirokodeksu un tajos minētos LVS EN standartus vai ekvivalents, kvalitatīva būvdarbu cenu piedāvājuma sagatavošanai un būvdarbu veikšanai;
1.4.veikt būvkonstrukciju risinājumu pārbaudi kopumā un izvēlēto būvkonstrukciju risinājumu nestspējas pārbaudi saskaņā ar Latvijas būvnormatīviem un tajos minētajiem Eirokodeksiem vai ekvivalents;
1.5.veikt būvkonstrukciju aprēķinu pārbaudi (sagatavojot autonomu aprēķina modeli), saskaņā ar Latvijas būvnormatīviem un tajos minētajiem Eirokodeksiem vai ekvivalents.
2.Arhitektūras daļai (AR, TS/GP):

2.1.izvērtēt, vai būvprojektā ietvertie risinājumi atbilst būvniecības pamatprincipiem (09.07.2013. Būvniecības likuma, 4.pants), būvfizikas, un racionāla energoresursu (tostarp būvmateriālu) izlietojumam;
2.2.AR daļas savietojamību ar BK un Inženiertehnisko sistēmu risinājumiem;
2.3.izvērtēt Būvprojekta risinājumu atbilstību vides pieejamības prasībām visām sabiedrības grupām.
Projektētājam projektēšanas laikā publiskajai infrastruktūrai jāveic vides un informācijas piekļūstamības pašnovērtējums atbilstoši izstrādātājai metodikai un veidlapai (https://www.lm.gov.lv/lv/vides-un-informacijas-pieklustamibas-pasnovertejums), kas pievienojama būvprojektam.

Projektētājam ir jāiestrādā sekojoši vides un informācijas piekļūstamības darbības:

a) spoguļsienas un stikla durvis ir marķētas ar 0,1 m platu kontrasta joslu 1,60 m, 1,40 m un 0,35 m augstumā;

b) evakuācijas ceļos durvīm, kā arī grīdām un citām apdares virsmām jābūt savstarpēji kontrastējošām;

c) ugunsdrošības aparāti ir izvietoti sasniedzamā augstumā cilvēkiem riteņkrēslos;

d) vienā kāpņu laidā nedrīkst būt dažāda augstuma pakāpieni;

e) margas stāva pārseguma līmenī sniedzas 30 cm pāri pirmajam un pēdējam pakāpienam, margu gali noapaļoti uz leju;

f) margās iestrādāts taktils apzīmējums par esošo stāvu;

g) margas sniedzas 30 cm pāri pirmajam un pēdējam pakāpienam;

h) kontrastējošas kāpņu vai pandusu margas.

Lai nodrošinātu cilvēku ar invaliditāti interešu ievērošanu un integrāciju, risinājumiem ir jābūt saskaņotiem ar apvienību “Apeirons” (saņemot pozitīvu atzinumu).

2.4. Izvērtēt būvprojekta risinājumu atbilstību spēkā esošām higiēnas prasībām.

3. Ūdensapgāde un kanalizācija (iekšējā) ŪK un Ūdensapgāde un kanalizācija (ārējā) ŪKT:

3.1.Izvērtēt Būvprojekta risinājumu atbilstību spēkā esošiem normatīviem ŪK un ŪKT tīklu izbūvei.
4.Citās būvprojekta daļās iekļautajiem ugunsdrošības risinājumiem atbilstoši ugunsdrošības pasākumu pārskatam (UPP):
4.1.Izvērtēt Būvprojekta risinājumu atbilstību spēkā esošiem ugunsdrošības normatīviem būvprojekta AR, BK un attiecīgo inženiertīklu risinājumu atbilstību UPP.
5. Būvprojekta BA un T daļas pārbaude: BA daļā iekļauto apjomu un darbu komplektācijas pārbaude pēc būvprojekta grafiskās un teksta daļas sastāva un darbu satura, apjomu pārbaude saskaņā ar grafiskajās daļās atspoguļotajiem ēkas un tās būvelementu apjomiem, pārrakstīšanās un citu matemātisko vai pareizrakstības kļūdu pārbaude un labošana.                
Pēc ekspertīzes veicēja pieprasījuma Pasūtītājs apņemas nodrošināt ekspertīzes veicēju ar visām Būvprojekta daļām/sadaļām, ja ekspertam konkrēto (uzdoto) Būvprojekta daļu/sadaļu ekspertīzei nepieciešams iepazīties ar citām Būvprojekta daļām un sadaļām, kas netiek ekspertētas.
Ekspertīzes papildus uzdevumi:
1.Kontrolēt, lai ekspertīzes laikā eksperta konstatētās būtiskās Būvprojekta kļūdas un nepilnības tiktu novērstas ekspertīzes laikā. Sīkās un nebūtiskās atkāpes, kuras novēršamas autoruzraudzības kārtībā, uzrādīt atzinumos pie atsevišķajām projekta sadaļām;
2.Sekot, lai atsevišķi Būvprojekta labojumi jebkurā sadaļā tiktu ievērtēti visās pārējās Būvprojekta sadaļās, uz kurām labojumi attiecas;
3. Izvērtēt, vai visi Būvprojektā iekļautie risinājumi ir pietiekami un atbilstoši to apjoma un jaudas ziņā (elektrības, ūdens, siltuma, kanalizācijas, u.c.), lai kvalitatīvi nodrošinātu ēkas ekspluatāciju;
4.No ēkas apsaimniekošanas un ekspluatācijas viedokļa izvērtēt izvēlēto Būvprojekta risinājumu tehniski ekonomisko pamatojumu, tai skaitā, risinājumu atbilstību ilgtspējīgās būvniecības principiem;
5.Izvērtēt, vai būvdarbu apjomos, norādot materiālus, iekārtas, tehnisko aprīkojumu, ir norādīts to tehniskā apraksta apkopojums. Ja, norādot materiālu, iekārtu, tehnisko aprīkojumu, tiek lietota atsauce „ekvivalents”, izvērtēt, vai ir norādīti kritēriji (parametri), pēc kuriem tiek vērtēta ekvivalence.
1. Īpašās norādes:
2. Ekspertīzes veicējam jādokumentē ekspertīzes gaita, nodrošinot neatbilstību/nepilnību konstatēšanas un novēršanas datumu.

3. Ekspertīzes veicējam jānodrošina neatbilstību/nepilnību fiksēšana divos veidos:
2.1. neatbilstība normatīvajam regulējumam ar atsauci uz tiesību aktu;
2.2. ekspertīzes veicēja ieteikums, balstoties uz iepriekšējo pieredzi, labo praksi.
3.Atbildīgais eksperts, kurš sniedzis pozitīvu atzinumu par Būvprojektu, kopā ar Būvprojekta atbildīgo projektētāju ir solidāri atbildīgs par Būvprojekta risinājumu atbilstību normatīvo aktu un tehnisko noteikumu prasībām;
4.Veicot ekspertīzi, Pasūtītājs uzdod Ekspertīzes veicējam veikt norādīto Būvprojekta daļu un sadaļu ekspertīzi un, ja ekspertīzes laikā tiek konstatētas būtiskas Būvprojekta kļūdas un nepilnības, iesniegt Pasūtītājam atzinumu par konstatēto;
5.Pēc eksperta ieskatiem nepieciešamības gadījumā ekspertīzes atzinumu papildināt ar grafisko daļu, kas sniedz detalizētāku pārskatu par eksperta slēdzienu;
6. Veicot ekspertīzi, Pasūtītājs uzdod Ekspertīzes veicējam ekspertīzes atzinumā aprakstīt Būvprojekta risinājumu (tā daļās un sadaļās) iespējamās nepilnības un ar tām saistītos riskus, iespējamo būvizmaksu sadārdzinājumu vai būvdarbu termiņa pagarinājumu u.c., kas var skart Pasūtītāja intereses Būvprojekta realizācijas laikā;
7.Iesniegt Pasūtītājam ekspertīzes atzinuma projektu un ekspertīzes atzinumu, kā arī līdz ekspertīzes atzinuma iesniegšanai sadarboties ar būvprojekta izstrādātājiem, lai novērstu konstatētās būtiskās Būvprojekta kļūdas, nepieciešamības gadījumā veicot arī atkārtotas ekspertīzes. Pēc iespējamo eksperta aizrādījumu novēršanas veikt Būvprojekta atkārtotu izvērtēšanu un pārbaudi, un sniegt ekspertīzes atzinumu atbilstoši Latvijas Republikas spēkā esošo būvniecības reglamentējošo normatīvo aktu prasībām.
Finanšu piedāvājumā: jāiekļauj visas nepieciešamās uz ekspertīzi attiecināmās izmaksas saskaņā ar darba uzdevumu un spēkā esošajiem normatīvajiem aktiem. Darba uzdevumā, pasūtītāja norādītās prasības un norādījumi, ekspertīzes veicējam nedod tiesības atkāpties no normatīvo aktu ievērošanas ekspertīzes sniegšanas laikā.

Eksperts sniedz pakalpojumu, nodrošinot sertificētu būvspeciālistu un citu pakalpojumu izpildei nepieciešamo darbinieku darba spēku un tā atalgojumu, kancelejas un drukas materiālus, transportu un saistītos izdevumus, ar pakalpojumu saistītās apdrošināšanas, visu saistīto nodokļu apmaksu, u.c. ar pakalpojumu saistīto, uz ekspertīzes uzņēmējdarbību attiecināmo izdevumu apmaksu.

Ekspertīzes veicējs 3 (triju) darba dienu laikā pēc līguma spēkā stāšanās dienas iesniedz pasūtītājam un saskaņo ar pasūtītāju līguma izpildei norīkoto būvspeciālistu (ekspertu) sarakstu. 

Iesaistīto būvspeciālistu saraksts var tikt papildināts vai grozīts līguma izpildes laikā, ciktāl tas nav pretrunā ar līgumu un nolikumā noteiktajām pieredzes prasībām būvspeciālistiem. Aktuālo, iesaistīto būvspeciālistu sarakstu ekspertīzes veicējs iesniedz un saskaņo ar pasūtītāju 3 (trīs) darba dienu laikā pirms faktiskās būvspeciālistu nomaiņas. Jaunais aktualizētais saraksts tiek pieņemts ar ierakstu iknedēļas sapulču protokolā vai ar vienošanos pie līguma, ja būvspeciālists noteikts līgumā. Jebkāda būvspeciālistu nomaiņa nevar būt par pamatu līguma termiņa pagarinājumam.

Vairāku būvprojekta daļu ekspertīzes veicējs, t.sk. ekspertīzes vadītājs, var būt viena persona, ja šai personai ir atbilstoši sertifikāti.

Ekspertīzes veicēja pienākums un atbildība ir veicināt un nodrošināt savu būvspeciālistu efektīvu komunikāciju darba procesā ar pasūtītāju un būvprojekta izstrādātāju, veicinot pozitīva ekspertīzes atzinuma saņemšanu līgumā noteiktajos termiņos.

Būvekspertīzes vadītājam un piesaistītajiem būvekspertiem pasūtītājs vai būvprojekta vadītājs piešķir būvniecības informācijas sistēmā piekļuves tiesības būvniecības ieceres dokumentācijai, tai skaitā būvprojektam un citiem pievienotajiem dokumentiem.
Ja būvprojektam, kuram ir veikta būvekspertīze, pirms būvdarbu uzsākšanas vai būvdarbu laikā tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums attiecībā uz būves mehānisko stiprību, stabilitāti, ugunsdrošību vai lietošanas drošumu, tad būvniecības ierosinātājam ir pienākums veikt atkārtotu attiecīgo būvprojekta daļu ekspertīzi
Ekspertīzei būvprojekts tiks nodrošināts elektroniskā formātā.

Izpildītājam jānodrošina darbiniekam pienācīgi darba apstākļi, un izpildītājs nedrīkst pieļaut darba tiesību un darba apstākļu standartu pārkāpšanu, it īpaši darba drošības un veselības aizsardzības jomā.

Būvprojekta ekspertīzes veikšanas termiņi un sasniedzamie pakalpojuma rezultāti:
1. Pirmreizējā Būvprojekta ekspertīze veicama ne ilgāk kā 2 (divu) kalendāro nedēļu laikā no dienas, kad Pasūtītājs ekspertam ir iesniedzis attiecīgo Būvprojektu. Par Būvprojekta saņemšanas dienu uzskatāma diena, kad Puses parakstījušas attiecīgo Būvprojekta nodošanas – pieņemšanas aktu;
2. Ja konstatētas Būvprojekta kļūdas vai nepilnības un nepieciešams veikt Būvprojektā pieļauto kļūdu labojumus, atkārtota ekspertīze veicama ne ilgāk kā 1 (vienas) kalendārās nedēļas laikā no labojumu saņemšanas no Pasūtītāja;

3. Nepieciešamos labojumus Būvprojektā, ja tādi nepieciešami, Būvprojekta izstrādātājiem ir pienākums veikt Pasūtītāja norādītājā termiņā;
4. Izvērtēta pilna Būvprojekta risinājumu atbilstība būvniecību reglamentējošo normatīvo aktu prasībām, attiecīgo institūciju izsniegtajiem tehniskajiem noteikumiem, kā arī Pasūtītāja tehniskajai specifikācijai (projektēšanas uzdevumam/tehniskajai specifikācijai/programmai);
5. Pakalpojuma sniegšanas gaitā un rezultātā ekspertīzes veicējs nodrošina pilnīgu un detalizētu, Latvijas Republikas normatīvo aktu prasībām atbilstošu, ekspertīzes atzinumu, lai Pasūtītājam tiktu nodrošināta Būvprojekta akceptēšana atbilstošās institūcijās;
6. Atklātās neatbilstības un rekomendācijas Pasūtītājam un Būvprojekta atbildīgajam projektētājam iesniedzamas rakstiski elektroniskā veidā;
7. Būvprojekta ekspertīzes atzinums tiek iesniegts Būvniecības informācijas sistēmā.
8. Būvprojekta izvērtējuma atzinums tiek iesniegts Pasūtītājam elektroniski, parakstīts ar drošu elektronisko parakstu.
Būvdarbu laikā būvprojektā veikto izmaiņu ekspertīze:

1.Pēc Pasūtītāja pieprasījuma un normatīvo aktu noteiktajos gadījumos, veikt būvdarbu laikā Būvprojektā veikto izmaiņu ekspertīzi;

2.Rakstiski sniegti atzinumi par Būvprojekta izstrādātāja vai būvdarbu veicēja piedāvātajiem tehniskajiem risinājumiem un atkārtoti veiktas Būvprojekta izmainīto daļu ekspertīzes;
3.Atklātās neatbilstības un rekomendācijas Pasūtītājam un Būvprojekta izstrādātājam iesniedzamas elektroniskā veidā.
Apliecinām, ka:

	
	Jā/nē

	Pretendentam ir saprotama  būvprojekta ekspertīzes darba uzdevums un Pretendents ir gatavs to izpildīt.
	

	Pretendenta pārstāvis
	

	
	(amats, paraksts, vārds, uzvārds)




